**cLock**

Pozdravljeni,

Pred vami je trmasta stenska ura, ki se oglasi le, če jo nastavite na čas, ki  
si ga je zamislila. Čas lahko ugotovite tako, da rešite obe urini uganki.

Seznam pripomočkov:

* navodilo za vdiralce
* kljunasto merilo
* vir napetosti

Kaj morate narediti?

Prva uganka:

Magnet na nihalu se mora prijeti vijaka na levi stranici sefa. S tem se sklene električni krog in vklopi laser.

Druga uganka:

Na zobnikih in na steni v notranjosti sefa so napisane številke. Laserska svetloba mora svetiti na štiri številke hkrati. Te številke povedo uro, na katero morate nastaviti kazalca.

Pozor! Sef je vdrt le, ko so osvetljene vse štiri številke hkrati in so kazalci nastavljeni na pravo uro.

DODATNO:

Vijak na stranici sefa je povezan na tuljavo. Prav tako je na tuljavo povezan en priključek vira napetosti.

PROSIMO, DA SEFA NE DVIGUJETE S PODLAGE IN GA NE NAGIBATE.